cyanic-selkie/wikianc huggingface dataset:
Υρμπαίν Μπραμς
Στην Ελλάδα εργάστηκε με μεγάλη επιτυχία στον Πανιώνιο τη δεκαετία του ΄80 και αποτέλεσε ένα ξεχωριστό κεφάλαιο στην ιστορία του. Παραμένει ως σήμερα ο μακροβιότερος προπονητής του ιστορικού συλλόγου της Νέας Σμύρνης, αφού παρέμεινε τρεις συνεχείς σεζόν στην τεχνική ηγεσία των «κυανέρυθρων», από το 1985 ως το 1988. Στη διάρκεια της θητείας του είχε θετικό ισοζύγιο αφού σε 90 ματς η ομάδα σημείωσε 33 νίκες, 30 ήττες και 27 ισοπαλίες.
Όταν ήρθε ο ομάδα προερχόταν από δύο τραυματικές σεζόν, στις οποίες είχε γλιτώσει τον υποβιβασμό κυριολεκτικά την τελευταία στιγμή, έπειτα από αγώνες μπαράζ, με το Μακεδονικό (3-2) το 1982-83 και με τον ΠΑΣ Γιάννινα στην παράταση (2-0) το 1983-84. Ο Μπραμς έφερε σταθερότητα στον σύλλογο, εμφύσησε ομαδικό πνεύμα στην ομάδα και στα χρόνια της παρουσίας του στον πάγκο όχι μόνο δεν κινδύνεψε αλλά και οδηγήθηκε ξανά σε επιτυχίες.
Απεβίωσε στις 9 Σεπτεμβρίου 2021.
Ο Βέλγος τεχνικός εκτός από τον Πανιώνιο δεν εργάστηκε σε άλλη ελληνική ομάδα, παρά μόνο σε ομάδες της πατρίδας του και στην τουρκική Τραμπζονσπόρ. Θεωρείτο εδικός στο θεσμό του Κυπέλλου, αφού στη διάρκεια της προπονητικής του καριέρας έφτασε σε επτά τελικούς και κατέκτησε πέντε κύπελλα.
Πηγές
Κατηγορία:Βέλγοι ποδοσφαιριστές Κατηγορία:Βέλγοι προπονητές ποδοσφαίρου Κατηγορία:Ποδοσφαιριστές αδιευκρίνιστης θέσης Κατηγορία:Προπονητές ποδοσφαίρου Τραμπζονσπόρ Κατηγορία:Προπονητές ποδοσφαίρου ΡΣΚ Άντερλεχτ Κατηγορία:Ποδοσφαιριστές Κλαμπ Μπρυζ Κατηγορία:Προπονητές ποδοσφαίρου ΚΣΚ Λόκερεν Κατηγορία:Προπονητές ποδοσφαίρου Σερκλ Μπρυζ Κατηγορία:Προπονητές ποδοσφαίρου Σταντάρ Λιέγης Κατηγορία:Προπονητές ποδοσφαίρου ΚΣΚ Μπέβερεν Κατηγορία:Προπονητές ποδοσφαίρου Ρουαγιάλ Αντβέρπ ΦΚ Κατηγορία:Προπονητές ποδοσφαίρου Πανιωνίου Κατηγορία:Ποδοσφαιριστές ΚΡΣ Μέχελεν
Νωβελίσσιμος
Ο νωβελίσσιμος (λατ. nobilissimus [ευγενέστατος] ) ήταν αξίωμα στην ύστερη Ρωμαϊκή και μετέπειτα Βυζαντινή Αυτοκρατορία.
Ήλκε την καταγωγή του από τους ρωμαϊκούς χρόνους, οπότε και λειτουργούσε ως επιθετικός προσδιορισμός στον τίτλο του Καίσαρος, όταν ο τιτλούχος τελούσε ως διάδοχος του θρόνου. Η χρήση του όρου εμφανίζεται με τον Γέτα περί το έτος 198 μ.Χ., ο οποίος αποκαλούνταν «Νωβελίσσιμος Καίσαρ» (nobilissimus Caesar).
Κατά τον ιστορικό Ζώσιμο, ο Μέγας Κωνσταντίνος (βασ. 306-337) χρησιμοποίησε τον τίτλο ώστε να προσδώσει κύρος σε ορισμένα μέλη της οικογενείας του, αποκλείοντάς τους όμως κατ' αυτό τον τρόπο από τη διαδοχή. Με την πάροδο του χρόνου ο τίτλος παρέμεινε σε χρήση ως δεύτερος τη τάξει μετά από αυτόν του Καίσαρα και εμφανίζεται μέχρι και τα μέσα του 11ου αιώνα
Στο Κλητορολόγιον του Φιλοθέου (899) περιγράφονται όχι μόνο τα χαρακτηριστικά του αξιώματος, αλλά τα ενδύματα και τα διακριτικά που αντιστοιχούν σε αυτόν· ο νωβελίσσιμος διαθέτει χιτώνα, μανδύα και ζωνάρι ιώδους χρώματος και το αξίωμα παραδίδεται σε ειδική τελετή δια χειρός αυτοκράτορα, σηματοδοτώντας το υψηλό ανάστημα του αξιώματος.
Πηγές
Κατηγορία:Βυζαντινοί τιμητικοί τίτλοι‎
Φωτορεαλισμός
thumb|right|350px|Ζωγράφος του φωτορεαλιστικού ρεύματος
Ο φωτορεαλισμός είναι η τρισδιάστατη αναπαράσταση των κτιρίων ή άλλων σχεδιαστικών αντικειμένων με τη βοήθεια ηλεκτρονικού υπολογιστή, με πιστή αναπαράσταση των υλικών, των χρωμάτων και του φωτισμού βάσει των δισδιάστατων σχεδίων του αντικειμένου. Οι φωτορεαλιστικές απεικονίσεις είναι πλέον απαραίτητες στην σημερινή εποχή για τον αρχιτέκτονα, πολιτικό μηχανικό, σχεδιαστή, διακοσμητή και ιδιώτη γιατί σε αντίθεση με την παραδοσιακή κατασκευή μακετών, πλέον χρησιμοποιούν τα εξελιγμένα 3d προγράμματα με αποτέλεσμα να σχηματίζουν μια πληρέστερη άποψη της υπό κατασκευή οικοδομής ακόμα και από τα αρχικά της στάδια.
Διευκολύνει τον μελετητή να κατανοήσει και να βελτιώσει το έργο του, παρέχοντας παράλληλα τη δυνατότητα ελέγχου και οριστικοποιήσης των χρωμάτων, των υλικών και της αισθητικής του έργου. Επιπροσθέτως δίνει την ευκαιρία στους μελλοντικούς αγοραστές να έχουν μία πλήρη άποψη για το αποτέλεσμα που πρέπει να περιμένουν από την ολοκλήρωση του υπό κατασκευή έργου. Ένα ακόμη πλεονέκτημα είναι πως με αυτόν τον τρόπο μειώνεται το κόστος από τις αλλαγές και τις διορθώσεις κατά την κατασκευή του έργου.
Οι φωτορεαλιστικές εικόνες είναι απεικονίσεις της αναπαράστασης του ψηφιακού μοντέλου με πληροφορίες υλικών και φωτισμού. Προκύπτουν από πολύπλοκη διαδικασία υπολογισμών, της φωτορεαλιστικής απεικόνισης ή rendering, και γίνεται με χρήση ειδικών αλγορίθμων από το λογισμικό. Φωτορεαλιστικές απεικονίσεις μπορεί να είναι όλα τα είδη προβολής του ψηφιακού μοντέλου. Ο μελετητής επιλέγει συγκεκριμένα επίπεδα προβολής ή σημεία παρατήρησης, στη συνέχεια διαμορφώνει τις οπτικές παραμέτρους για τη διαδικασία του φωτορεαλισμού. Το ψηφιακό μοντέλο απεικονίζεται με μεγάλη λεπτομέρεια ενώ το λογισμικό υπολογίζει μέσω της φωτορεαλιστικής απεικόνισης όλα τα οπτικά αποτελέσματα από τη χρήση των υλικών και του φωτισμού που ορίστηκαν. Με αυτόν τον τρόπο παράγονται φωτορεαλιστικά σχέδια και εικόνες στα οποία παρέχεται η δυνατότητα περαιτέρω επεξεργασίας στον Ηλεκτρονικό Υπολογιστή.
Το φωτορεαλιστικό μοντέλο ή μοντέλο σκίασης χρησιμοποιείται στην προσομοίωση του τρόπου παραγωγής των εικόνων στον πραγματικό κόσμο και η απόδοση μίας σκηνής καθορίζεται από τις ιδιότητες των πηγών φωτισμού όπως επίσης από τις ανακλαστικές ιδιότητες των επιφανειών.
Κατηγορία:Μοντέρνα τέχνη Φωτορεαλισμος
Εγβέρτος Β΄ της Νορθουμβρίας
Ο Εγβέρτος Β΄ της Νορθουμβρίας ήταν βασιλιάς της Νορθουμβρίας στα τέλη του 9ου αιώνα αλλά ελάχιστες πηγές υπάρχουν για την περίοδο της βασιλείας του. Σε αντίθεση με τον προκάτοχο του Ρίκζιγκ της Νορθουμβρίας ο οποίος είχε βασιλεύσει σε ολόκληρη την Νορθουμβρία μετά την εκθρόνιση του Εγβέρτου Α΄ πρώτου υποτελή βασιλιά μετά την κατάκτηση των Βίκινγκ ο Εγβέρτος Β΄ βασίλευσε μόνο σε ένα μικρό τμήμα στην βόρεια Αγγλία και στην νότια Σκωτία βόρεια του ποταμού Τιν. Δεν υπάρχουν πληροφορίες σχετικά με την κυβέρνηση των εδαφών που βρίσκονταν βόρεια από το βασίλειο του Εγβέρτου. Η άνοδος του Εγβέρτου Β΄ και ο θάνατος του βασιλιά Ρίκζιγκ καταγράφονται από τον Συμεών του Νταρχάμ το έτος 876 :
"Ο παγανιστής βασιλιάς Χάλφνταν διένειμε το βασίλειο της Νορθουμβρίας ανάμεσα στον εαυτό του και τους οπαδούς του, μετά τον θάνατο του βασιλιά των Νορθουμβρίων Ρίκζιγκ νέος βασιλιάς εξελέγη ο Εγβέρτος αλλά μονάχα στα βόρεια του ποταμού Τιρ".
Ο Συμεών του Νταρχάμ καταγράφει επίσης την εκλογή νέου βασιλιά στην Γιορκ και στην νότια Νορθουμβρία μετά τον θάνατο του Χάλφνταν Ράγκναρσον (883) :
"Ο Άγιος Κάθμπερτ υπό την καθοδήγηση ενός οράματος διέταξε τον κόμη Ίντριντ να πει στον επίσκοπο και σε ολόκληρο τον στρατό των Άγγλων και των Δανών να πληρώσουν λύτρα για την απελευθέρωση του Γκάθριντ, του γιου του Αρδικνούτου τον οποίο οι Δανοί είχαν πουλήσει σαν δούλο σε μια χήρα στο Ουίτινγκαμ και να τον αναθρέψουν ως βασιλιά, τελικά βασίλευσε στην Γιορκ και ο Εγβέρτος στην υπόλοιπη Νορθουμβρία".
Οι πηγές γράφουν ότι ο δεύτερος Εγβέρτος βασίλευσε μόνο δυο χρόνια αλλά αυτό πιθανότατα να αναφέρονται στα δικαιώματα του να διεκδικήσει τον θρόνο σε ολόκληρη την Νορθουμβρία. Ο Νίκολας Χιγκάμ βλέπει αυτή την αναφορά του Συμεών σαν μια ανεπίσημη καταγραφή για την εγκατάσταση Βίκινγκ στην στην νότια Νορθουμβρία ενώ ο Εγβέρτος βασίλευσε στην βόρεια. Διάδοχος του Εγβέρτου Β΄ ήταν ο Ίντγουλφ Β΄ της Νορθουμβρίας.
Πηγές
Κατηγορία:Βασιλείς της Νορθουμβρίας
Μέριδα (Ισπανία)
Η Μέριδα (ισπανικά: Mérida, εξτρεμαδουρικά: Méria) είναι η πρωτεύουσα και δεύτερη σε πληθυσμό πόλη της αυτόνομης κοινότητας της Εξτρεμαδούρα στη νοτιοδυτική Ισπανία. Είναι παραποτάμια πόλη, επί του ποταμού Γουαδιάνα και βρίσκεται στην επαρχία Μπαδαχόθ, ανατολικότερα της ομώνυμης πρωτεύουσας της περιφέρειας. Κατά την εκτίμηση του 2009 η Μέριδα είχε πληθυσμό 56.987 κατοίκους.
Η Μέριδα είναι μεγάλος συγκοινωνιακός κόμβος. Το 1940 αριθμούσε 25.000 κατοίκους. Κατά τους ρωμαϊκούς χρόνους έφερε το όνομα «Εμέριτα Αουγούστα» (Emerita Augusta) και ήταν πρωτεύουσα της ρωμαϊκής περιφέρειας της Λουζιτανίας. Στη Μέριδα σώζονται σήμερα πολλά λείψανα ρωμαϊκών τειχών, ναών και μαυσωλείων, το αρχαίο αμφιθέατρο και το ρωμαϊκό θέατρο.
Ράγιο Βαγιεκάνο
Η Ράγιο Βαγιεκάνο (ισπανικά: Rayo Vallecano) είναι ποδοσφαιρικός σύλλογος στην συνοικία Βαγιέκας στη Μαδρίτη της Ισπανίας. Αγωνίζεται στο Κάμπο ντε Φούτμπολ ντε Βαγιέκας, χωρητικότητας 14,708 θεατών και είναι ένα από τα παλαιότερα αθλητικά σωματεία της Ισπανίας που συνήθως αγωνίζεται στην Πριμέρα και στην Σεγούντα Ντιβιζιόν.
Ιδρύθηκε στις 29 Μαΐου 1924 σαν Atlético Deportivo El Rayo. Το 1947 άλλαξε όνομα σε Agrupación Deportiva Rayo Vallecano και το 1995 στο σημερινό της όνομα Rayo Vallecano de Madrid. Χρώματα έχει το κόκκινο και το άσπρο. Η Ράγιο έχει αγωνιστεί μια φορά στην Ευρώπη και συγκεκριμένα στο κύπελλο ΟΥΕΦΑ της περιόδου 2000-01. Έφτασε μέχρι τα προημιτελικά όπου και αποκλείστηκε από την ισπανική Αλαβές.
Γήπεδο
Το Κάμπο ντε Φούτμπολ ντε Βαγιέκας (παλαιότερα γνωστό ως Εστάδιο Τερέσα Ριβέρο) είναι ένα ποδοσφαιρικό γήπεδο που βρίσκεται στον αριθμό 1 της οδού Παγιάσο Φοφό της Βαγέκας. Άνοιξε στις 10 Μαΐου 1976, με αρχικό του όνομα το "Νέο Γήπεδο Βαγιέκας", αλλά τον Ιανουάριο του 2004, 13 χρόνια από την άφιξη της οικογένειας Ρουίθ-Ματέος το 1991, άλλαξε ονομασία, καθώς η γυναίκα του ιδιοκτήτη, του επιχειρηματία Χοσέ Μαρία, ανέλαβε την προεδρία της ομάδας αποτελώντας έτσι την πρώτη γυναίκα πρόεδρο μιας ομάδας της πρώτης κατηγορίας.
Έχει χωρητικότητα 14,708 θεατών με αποκλειστικά θέσεις καθήμενων, και διαστάσεις 102x64 μέτρα. Επιπλέον, ένα από τα δύο κομμάτια του γηπέδου που βρίσκονται πίσω από τις εστίες δεν διαθέτει κερκίδα, αλλά μονάχα έναν μεγάλο τοίχο με διαφημιστικές πινακίδες.
Τον Ιούνιο του 2009, η ομάδα ανακοίνωσε σχέδια για την κατασκευή νέου γηπέδου.
Υποστηρικτές
Οι οπαδοί της Ράγιο είναι ευρέως γνωστοί για τις αριστερές πεποιθήσεις τους, τόσο σε πολιτικό όσο και σε αθλητικό επίπεδο. Οι Bukaneros, οι ultras της Βαγιεκάνο έχουν ταχθεί ενάντια στην παγκοσμιοποίηση του ποδοσφαίρου, στον ρατσισμό και στον φασισμό. Η Ράγιο Βαγιεκάνο αποτελεί την τελευταία ομάδα «γειτονιάς» στην Ισπανία και έτσι αντιπροσωπεύει την εργατική τάξη.
Τίτλοι
2017/18
Σεγούντα Ντιβιζιόν B (4):
1955/56, 1964/65, 1984/85, 2007/08
Στατιστικά
18 σεζόν στην Πριμέρα Ντιβιζιόν
35 σεζόν στην Σεγούντα Ντιβιζιόν
5 σεζόν στην Σεγούντα Ντιβιζιόν B
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις αθλητικών συλλόγων το 1924 Κατηγορία:Ιδρύσεις ποδοσφαιρικών ομάδων το 1924
Λεωφόρος Στρατού (Θεσσαλονίκη)
Η Λεωφόρος Στρατού είναι κεντρική οδός του κέντρου της Θεσσαλονίκης, παράλληλη στην οδό Εγνατία και στην λεωφόρο Βασιλίσσης Όλγας, στο ύψος του Πολεμικού Μουσείου.
Η αρχή της λεωφόρου Στρατού βρίσκεται στην πλατεία ΧΑΝΘ, ενώ διασχίζει κάθετα τις οδούς Λ. 3ης Σεπτεμβρίου, Καυταντζόγλου καταλήγοντας στη διασταύρωση όπου ενώνονται οι οδοί Παναναστασίου, Κωνσταντινουπόλεως και Δελφών.
Επί της λεωφόρου Στρατού βρίσκονται: η ΔΕΘ, το Γαλλικό Ινστιτούτο, το 3ο Σώμα Στρατού, το Μουσείο Βυζαντινού Πολιτισμού, τα στούντιο της ΕΡΤ3, καθώς και το λεγόμενο «Πεδίο του Άρεως» (γνωστό ως δημοτικό πάρκο Ανθοκομικής).
Κυκλοφοριακά ο δρόμος αποτελεί τη δίοδο των κατοίκων των πυκνοκατοικημένων συνοικιών Φάληρο, Χαριλάου και Μπότσαρη προς την οδό Τσιμισκή και κατά συνέπεια έχει μεγάλο κυκλοφοριακό φόρτο, ειδικά στην διασταύρωση Παναναστασίου, Κωνσταντινουπόλεως, Δελφών.
Συγκοινωνία
Η λεωφόρος Στρατού εξυπηρετείτε από 9 λεωφορειακές γραμμές του O.Α.Σ.Θ.. Οι γραμμές 12,31,7,11,39,33,58 και 10.
Παραπομπές
Στρατού
Γιόστ Μπρούσερ
Ο Γιόστ Μπρούσερ είναι Ολλανδός ποδοσφαιριστής, γεννημένος 8 Μαΐου του 1979 και αγωνίζεται στην θέση του αμυντικού και αμυντικού μέσου.
Χρόνινγκεν ΦΚ
Ντεπούτο έκανε την σεζόν 1997/1998. Ξεκίνησε την καριέρα του από την ομάδα της Γκρόνινγκεν οπού μέσα σε 6 χρόνια είχε 149 συμμέτοχες με την ομάδα που αγωνιζόταν στην 1η κατηγορία. Επίσης εκείνη την περίοδο υπήρξε συμπαίκτης με τον Άριεν Ρόμπεν.
Ουτρέχτη ΦΚ
Το 2004 πήρε μεταγραφή για την ομάδα της Ουτρέχτης οπού και εκεί μετά από 4 χρόνια παρουσία μετρούσε 117 συμμέτοχες στο πρωτάθλημα και πάλι για την 1η κατηγορία Ολλανδίας.
ΑΠΟΕΛ
Τον Ιανουάριο του 2008 κατέληξε στο ΑΠΟΕΛ μετά και από παρότρυνση του ατζέντη του και παλιού προπονητή του ΑΠΟΕΛ Ευγένιου Γκέραρντ. Κατέκτησε το πρωτάθλημα με την ομάδα της ΑΠΟΕΛ το 2009 ενώ ήταν ο ποδοσφαιριστής με τα περισσότερα λεπτά συμμέτοχης.
Εξωτερικοί σύνδεσμοι
Προσωπική Σελίδα
Κατηγορία:Ολλανδοί ποδοσφαιριστές Κατηγορία:Ποδοσφαιριστές ΑΠΟΕΛ Κατηγορία:Αμυντικοί ποδοσφαιριστές Κατηγορία:Ποδοσφαιριστές ΦΚ Χρόνινγκεν Κατηγορία:Ποδοσφαιριστές ΦΚ Ουτρέχτη Κατηγορία:Ποδοσφαιριστές ΣΜΦ Εξέλσιορ Κατηγορία:Ποδοσφαιριστές ΠΕΚ Ζβόλε Κατηγορία:Ποδοσφαιριστές Α΄ κατηγορίας Κύπρου
Αφασία
Ο ειδικός επιστημονικός όρος αφασία (στερητικό α- και -φέτος από το ρήμα φημί = λέγω) αναφέρεται σε κάθε μερική ή ολική απώλεια γλωσσικών ικανοτήτων σε ενήλικες και παιδιά και γενικότερη ανικανότητα λόγου.
Ο λόγος είναι το κύριο μέσο του ανθρώπου ώστε να επικοινωνήσει με το περιβάλλον του. Στην περίπτωση της αφασίας το άτομο δεν μπορεί να μιλήσει, να αποδίδει το σωστό νόημα στις λέξεις, να κατανοεί και πολλές φορές να διαβάζει. Στο πολύ νεαρό παιδί, του οποίου ο εγκέφαλος διατηρεί την πλαστικότητά του, επιτρέπεται μια ταχεία ανάληψη έστω κι αν αυτή δεν είναι ολοκληρωμένη, σε αντίθεση με τους ενήλικες.
Αιτίες
Μπορεί να οφείλεται σε διαταραχές των εγκεφαλικών αγγείων ή σε εγκεφαλικές βλάβες.
Μορφές αφασίας
Η Αφασία τύπου Broca ή αλλιώς Κινητική χαρακτηρίζεται από περιορισμένη ικανότητα έκφρασης προφορικού λόγου, περιορισμένο λεξιλόγιο και μετρίου βαθμού δυσκολία στην κατανόηση της γλώσσας, γεγονός που οδηγεί συχνά σε δυσκολία στην επικοινωνία. Ο ασθενής σε πολλές περιπτώσεις είναι ικανός να διαβάζει, αλλά έχει δυσκολίες στη γραφή. Η Αφασία τύπου Wernicke ή αλλιώς Αισθητική χαρακτηρίζεται από ελλιπή ικανότητα του ασθενούς να καταλαβαίνει τη σημασία των λέξεων που παράγει. Παρατηρείται ταχεία εκφορά της γλώσσας με παραφασίες (η χρησιμοποίηση αντί της σωστής μιας άλλης λέξης), νεολογισμούς (η χρήση λέξεων που δεν υπάρχουν καν). Μερικοί ασθενείς με Αφασία τύπου Wernicke μιλούν ακατάπαυστα, παρατηρείται η λεγόμενη 'γλωσσική σαλάτα', ενώ δεν δείχνουν να έχουν επίγνωση της διαταραχής επικοινωνίας. Η κατανόηση του λόγου είναι εντόνως επηρεασμένη. Κύριο σύμπτωμα της ανομικής Αφασίας είναι η δυσκολία εύρεσης των σωστών λέξεων κατά την εκφορά προφορικού λόγου, κυρίως κατά την κατονομασία αντικειμένων. Η κατανόηση καθώς και η γραφή και η ανάγνωση είναι ανεπηρέαστες. Η Γενική Αφασία είναι η σοβαρότερη μορφή αφασίας, κατά την οποία ο ασθενής αντιμετωπίζει σοβαρά προβλήματα τόσο κατά την εκφορά όσο και κατά την κατανόηση του προφορικού λόγου. Επίσης,δεν μπορεί να γράψει ή να διαβάσει.
Εξωτερικοί σύνδεσμοι
Κατηγορία:Νευρολογία Κατηγορία:Ανθρώπινη επικοινωνία
Ευάγγελος Μαχαίρας
Παραπομπές
Κατηγορία:Μέλη του ΕΛΑΣ Κατηγορία:Έλληνες συγγραφείς
Φέιθ Κίπιεγκον
δεξιά|μικρογραφία| Με το τέταρτο παγκόσμιο ρεκόρ στα 1500 μ. και το χρυσό μετάλλιο στο [[Παγκόσμιο Πρωτάθλημα Στίβου 2022|Παγκόσμιο Πρωτάθλημα 2022 στο Γιουτζήν των ΗΠΑ.]] Η Φέιθ Κίπιεγκον (γεννημένη στις 10 Ιανουαρίου 1994) είναι Κενυάτισα πρωταθλήτρια μεσαίων και μεγάλων αποστάσεων - που αγωνίζεται κυρίως στα 1500 μέτρα - και είναι μια από τις σπουδαιότερες αθλήτριες δρόμων ημιαντοχής όλων των εποχών.
Είναι δύο συνεχόμενες φορές χρυσή Ολυμπιονίκης, δύο φορές παγκόσμια πρωταθλήτρια, και είναι η μόνη γυναίκα που κέρδισε τέσσερις παγκόσμιους τίτλους στα 1500 m. Έχει νικήσει, ή τερματίσει ως δεύτερη, σε όλα τα μεγάλα πρωταθλήματα από το 2015 μέχρι το 2023 και θεωρείται ως η καλύτερη γυναίκα - δρομέας 1500 μέτρων στην ιστορία. Είναι η κάτοχος του παγκόσμιου ρεκόρ για την απόσταση, καθώς για στα 5000 μέτρα. Με χρόνο 3:49.11 στα 1500 m, στις 2 Ιουνίου 2023 στη Φλωρεντία, έγινε η πρώτη και η μοναδική γυναίκα στην ιστορία που έσπασε το φράγμα 3:50. Μόλις επτά ημέρες αργότερα, η Κίπιεγκον επέτυχε παγκόσμιο ρεκόρ στα 5000 m στο Παρίσι.
Στις 21 Ιουλίου 2023 έκανε το 3ο της παγκόσμιο ρεκόρ για το έτος 2023, στο μίλι στο μίτινγκ του Μονακό, όπου και συνέτριψε το προηγούμενο παγκόσμιο ρεκόρ της Σιφάν Χασάν.
Κέρδισε τους Ολυμπιακούς τίτλους στους Αγώνες του Ρίο το 2016 και το 2020 στο Τόκιο και παγκόσμιους τίτλους στο Παγκόσμιο Πρωτάθλημα Στίβου 2017 και 2022. Κέρδισε παγκόσμια ασημένια μετάλλια το 2015, όταν έχασε μόνο από την κάτοχο του παγκόσμιου ρεκόρ, Γκενζέμπε Ντιμπάμπα, και το 2019, όταν επέστρεψε στη δράση μετά την εγκυμοσύνή της.
Το 2017 κατατάχθηκε στους κορυφαίους 100 Αφρικανούς αθλητές, με την υψηλότερη επιρροή από το περιοδικό New African.
Παραπομπές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Χρυσοί Ολυμπιονίκες του στίβου Κατηγορία:Κενυάτες Ολυμπιονίκες
Κυπριακές προεδρικές εκλογές 1959
Οι Προεδρικές Εκλογές του 1959 ήταν οι πρώτες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Αρχιεπίσκοπος Κύπρου Μακάριος Γ΄.
Εκλογικό σύστημα
Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.
Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.
Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.
Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.
Ιστορικό
Η Κυπριακή Δημοκρατία ιδρύθηκε επίσημα την 16η Αυγούστου 1960. Η ανεξαρτησία της χώρας προέκυψε μέσα από τις συμφωνίες Ζυρίχης-Λονδίνου του Φεβρουαρίου 1959. Βάσει του συντάγματος, το σύστημα διακυβέρνησης ήταν η προεδρική δημοκρατία με πρόεδρο Ελληνοκύπριο και αντιπρόεδρο Τουρκοκύπριο εκλεγμένους, τον πρώτο από τους ελληνικής και τον δεύτερο από τους τουρκικής καταγωγής κατοίκους της χώρας. Και ο πρόεδρος και ο αντιπρόεδρος είχαν το δικαίωμα του βέτο για θέματα εξωτερικής πολιτικής, ενόπλων δυνάμεων, ασφάλειας κλπ.
Στις προεδρικές εκλογές της 13ης Δεκεμβρίου 1959 υποψήφιοι ήταν ο Αρχιεπίσκοπος Μακάριος Γ΄ και ο Ιωάννης Κληρίδης. Ο Αρχιεπίσκοπος Μακάριος Γ΄ είχε τη στήριξη της πλειονότητα των αγωνιστών της ΕΟΚΑ και του Ενιαίου Δημοκρατικού Μέτωπου Αναδημιουργίας (ΕΔΜΑ), ενώ ο Ιωάννης Κληρίδης είχε τη στήριξη του ΑΚΕΛ, της Δημοκρατικής Ένωσης Κύπρου (της οποίας ηγείτο) και όσων ήταν αντιτιθέμενοι στις συμφωνίες Λονδίνου - Ζυρίχης. Ο Αρχιεπίσκοπος Κύπρου Μακάριος Γ΄ εξελέγη Πρόεδρος της Κυπριακής Δημοκρατίας με ποσοστό 66,82%, έναντι του Ιωάννη Κληρίδη που κατέλαβε ποσοστό 33,28%.
Αντιπρόεδρος της κυβέρνησης είχε εκλεγεί χωρίς ανθυποψήφιο ο Φαζίλ Κιουτσούκ.
Η θητεία της κυβέρνηση θα ολοκληρωνόταν το 1965 οπόταν και θα διεξάγονταν προεδρικές εκλογές. Ωστόσο, οι εκλογές του 1965 ανεβλήθησαν λόγω των δικοινοτικών διαταραχών της περιόδου 1963-1964. Η Βουλή των Αντιπροσώπων ψήφισε παράταση της θητείας του Αρχιεπισκόπου Μακαρίου Γ΄ μέχρι το 1968.
Αποτελέσματα
Ο πίνακας που ακολουθεί παρουσιάζει τα αποτελέσματα των εκλογών:
Εξωτερικοί σύνδεσμοι
Κατηγορία:Κυπριακές προεδρικές εκλογές
Νέοι Εκδικητές
Οι Νέοι Εκδικητές είναι σειρά κόμικς της εταιρίας Marvel Comics που φιλοξενεί ιστορίες της επανιδρυθείσας ομάδας των Εκδικητών.
Τα γεγονότα του Εμφυλίου Πολέμου διαιρούν την ομάδα στα δύο, με τον Captain America να δημιουργεί τη δική του ομάδα των Μυστικών Εκδικητών ενάντια στη θέληση του Iron Man.
Εξωτερικοί σύνδεσμοι
Κατηγορία:Υπερηρωικές ομάδες της Marvel Comics
Κύτταρα νευρικού συστήματος
Τα κύτταρα του νευρικού σύστηματος χωρίζονται σε δύο κατηγορίες: Τα νευρογλοιακά κύτταρα (80%) και τους νευρώνες.
Νευρογλοιακά κύτταρα
Τα νευρογλοιακά κύτταρα του Κεντρικού Νευρικού Συστήματος διακρίνονται σε τέσσερις ομάδες:
Τα νευρογλοιακά κύτταρα του Περιφερικού Νευρικού συστήματος περιλαμβάνουν τα κύτταρα Schwann και τα δορυφόρα κύτταρα
Αστροκύτταρα
Τα αστροκύτταρα χωρίζονται είτε ιστολογικά είτε ογκοκεντρικά. Μοιάζουν όπως παραπέμπει και η ονομασία τους στο σχήμα με αστέρι.
Ο κύριος ρόλος τους είναι υποστηρικτικός-δομικός, προφύλαξη του αιματοεγκεφαλικού φραγμού ενώ λαμβάνουν μέρος και σε πολύπλοκες διαδικασίες όπως του ανοσοποιητικού και της  ομοιόστασης.
Η συχνότερη κλινική διαταραχή που προκαλούν είναι το αστροκύττωμα, ένας από τους πρωτοπαθείς όγκους του εγκεφάλου.
Ολιγοδενδροκύτταρα
Αποτελούν τα κύτταρα που επενδύουν τους άξονες των νευρώνων (τον άλλο τύπο κυττάρων του νευρικού συστήματος) με μια στιβάδα λιπιδίων την λεγόμενη μυελίνη.
Η μυελίνη λειτουργεί μονωτικά ηλεκτρικά, επιτρέποντας στο "ρεύμα" (το δυναμικό ενέργειας) να μην χάσει την ορμή του κατά την μετάδοσή του.
Η κλινική διαταραχή των ολιγοδενδροκυττάρων περιλαμβάνει έναν βραδέως αναπτυσσόμενο όγκο, το ολιγοδενδογλοίωμα και τη γνωστή Σκλήρυνση κατά πλάκας.
Επενδυματικά κύτταρα
Τα επενδυματικά κύτταρα «επενδύουν» τις εγκεφαλικές κοιλίες και τον κεντρικό σωλήνα του νωτιαίου μυελού. Είναι επιθηλιακού τύπου, με κυβοειδές ή κυλινδρικό σχήμα, είναι στενά συνδεδεμένα μεταξύ τους και φέρουν κροσσούς στην προσαύλια επιφάνειά τους. Οι παρουσία των κροσσών φαίνεται ότι διευκολύνει τη διακίνηση του εγκεφαλονωτιαίου υγρού (Ε.Ν.Υ.) μέσα στις κοιλίες.
Χωρίζονται περαιτέρω σε αυτά που μεταφέρουν ουσίες από το ΕΝΥ στο αίμα και αυτά που το δημιουργούν. Ανάλογα με την λειτουργία που επιτελούν προκαλούν και την αντίστοιχη κλινική διαταραχή με πιο γνωστή τα επενδυδώματα ή θηλώματα του χοριοειδούς πλέγματος.
Μικρογλοιακά κύτταρα
Αποτελούν τα "μακροφάγα" κύτταρα (τα κύτταρα πού "καθαρίζουν" το νευρικό σύστημα από τα κύτταρα που το ανοσοποιητικό σύστημα σημαίνει ως μη λειτουργικά)
Κύτταρα Schwann
Θα ήταν δυνατό να ειπωθεί ότι είναι τα ολιγοδενδροκύτταρα του Περιφερικού Νευρικού Συστήματος μια και επενδύουν τα περιφερικά νεύρα με μυελίνη.
Έχουν διαφορετικό τρόπο όμως που το κάνουν αυτό σε σύγκριση με τα ολιγοδενροκύτταρα ενώ έχουν μία επιπλέον λειτουργία της ανακατασκευής των κατεστραμμένων περιφερικών νεύρων και πιο συγκεκριμένα των αξόνων.
Οι κλινικές διαταραχές που μπορούν να προκαλέσουν μπορεί να είναι επίκτητες ή εκ γενετής.
Τα σβαννώματα είναι καλοήθεις όγκοι των κυττάρων Schwann και παρουσιάζονται συχνά σε μία γενετική νόσο γνωστή ως νευροϊνωμάτωση τύπου Ι.
Νευρώνας
Πρόκειται για εξειδικευμένα κύτταρα πού ρόλο έχουν στη διέγερση και μετάδοση της νευρικής ώσης.
Αποτελούν κύτταρα κλειδιά στο νευρικό σύστημα και γενικότερα στην πρόοδο τής ζωής στον πλανήτη.
σχηματική δομή, τους δενδρίτες και τον άξονα.
Παραπομπές
http://blustein.tripod.com/
http://biology.about.com/od/anatomy/a/aa032808a.htm
Κατηγορία:Νευρολογία Κατηγορία:Νευρικό σύστημα νευρικο συστημα
Χαλντόρ Λάξνες
Ο Χαλντόρ Γκούντγιονσον (ισλ.: Halldór Guðjónsson, 23 Απριλίου 1902 - 8 Φεβρουαρίου 1998), γνωστός ως Χαλντόρ Λάξνες (Halldór Kiljan Laxness) ήταν Ισλανδός συγγραφέας, ποιητής και διατριβογράφος. Είναι περισσότερο γνωστός για τα έργα του «Ατομικός Σταθμός» και «Σάλκα Βάλκα, το κορίτσι της Ισλανδίας». Κέρδισε το Βραβείο Νόμπελ Λογοτεχνίας του 1955 και είναι ο πλέον μεταφρασμένος Ισλανδός συγγραφέας σε παγκόσμιο επίπεδο.
Πράσινο τσάι
right|thumb|205px|Πράσινο τσάι thumb|right|200px|Πράσινο τσάι όπως σερβίρεται στην Ιαπωνία Το πράσινο τσάι παρασκευάζεται μέσω αποξήρανσης των φύλλων που συλλέγονται από το φυτό Καμέλια η σινική (Camelia sinensis). Είναι ιδιαίτερα δημοφιλές στις χώρες τις ανατολικής Ασίας.
Χαλντόρ Λάξνες
Βιογραφία
Ο Χαλντόρ Λάξνες γεννήθηκε στις 23 Απριλίου 1902 στο Ρέικιαβικ της Ισλανδίας. Το 1905 μετακόμισε στο Λάξνες, μια μικρή πόλη έξω από το Ρέικιαβικ. Έγραψε το πρώτο του βιβλίο στην ηλικία των 17. Ταξίδευε συχνά, ενώ επισκέφτηκε τη Σταλινική Ρωσία, τις ΗΠΑ και την Ινδία. Το 1922 πήγε να ζήσει σε ένα μοναστήρι στο Κλερβό του Λουξεμβούργου. Εκεί βαπτίστηκε καθολικός και άλλαξε το όνομά του σε Χαλντόρ Λάξνες, για να τιμήσει την πόλη στην οποία μεγάλωσε, ενώ υιοθέτησε και το όνομα Κίλιαν προς τιμήν του Ιρλανδού μάρτυρα Αγίου Κίλιαν. Εκεί μελέτησε Γαλλικά, Λατινικά, θεολογία και φιλοσοφία. Κατά τη διάρκεια ενός ταξιδιού του στις ΗΠΑ, ο Λάξνες άρχισε να υποστηρίζει τον σοσιαλισμό. Το 1948, έγραψε το πιο γνωστό του έργο, το βιβλίο «Ατομικός Σταθμός», που αναφερόταν στη μεταπολεμική κοινωνία του Ρέικιαβικ. Ο Λάξνες έγραψε ποιήματα, άρθρα, θεατρικά έργα, ταξιδιωτικά κείμενα, διηγήματα και 15 μυθιστορήματα. Το 1955, κέρδισε το βραβείο Νόμπελ Λογοτεχνίας, ενώ το έργο του εξυμνήθηκε από ξένους συγγραφείς. Παντρεύτηκε δύο φορές και απέκτησε τέσσερα παιδιά. Πέθανε στις 8 Φεβρουαρίου 1998 στο σπίτι του στην έπαυλη Κλιουβραστάιν το οποίο, μετά το θάνατό του, μετατράπηκε σε μουσείο από την Ισλανδική κυβέρνηση.
Πράσινο τσάι
Ιστορία
Ο τρόπος παρασκευής του πράσινου τσαγιού εφαρμόστηκε τον έκτο αιώνα στην Κίνα. Τον ίδιο αιώνα το πράσινο τσάι εισήχθη και στην Ιαπωνία, όπου κατά τον δέκατο έκτο αιώνα πρωτοεμφανίζεται η τελετή τσαγιού. Την ίδια εποχή το πράσινο τσάι γίνεται δημοφιλές και στην Ευρώπη.
Χαλντόρ Λάξνες
Εξωτερικοί σύνδεσμοι
Κατηγορία:Ισλανδοί συγγραφείς Κατηγορία:Βραβευμένοι με Νόμπελ Λογοτεχνίας
Πράσινο τσάι
Υγεία
Το πράσινο τσάι είναι πλούσιο σε πολυφαινόλες (αντιοξειδωτικές ουσίες). Τα αντιοξειδωτικά είναι φυσικά συστατικά που συμβάλλουν στην καταπολέμηση των βλαβερών για τον οργανισμό ελευθέρων ριζών οξυγόνου, οι οποίες προκαλούν ασθένειες, όπως ο καρκίνος και τα καρδιαγγειακά νοσήματα.
Αν και είναι γνωστό από αιώνες ότι το πράσινο τσάι κάνει καλό στην υγεία, μόνο πρόσφατα οι θεραπευτικές του ιδιότητες διερευνήθηκαν επιστημονικά.
Με 6 βασικές πολυφαινόλες στο «ενεργητικό» του, το πράσινο τσάι είναι ένα από τα πιο ευεργετικά ροφήματα. Οι Κινέζοι το χρησιμοποιούν ως φάρμακο για περισσότερα από 4.000 χρόνια.
Σύμφωνα με τη διαιτολόγο–διατροφολόγο Γιώτα Καρακασίδου, έρευνες δείχνουν ότι η κατανάλωση πράσινου τσαγιού σχετίζεται με μειωμένο κίνδυνο εμφάνισης διάφορων μορφών καρκίνου και καρδιαγγειακών νοσημάτων.
Το «Harvard Women's Health Watch» αναγνωρίζει τη θεραπευτική δύναμη του πράσινου τσαγιού, που οφείλεται κυρίως στις κατεχίνες, πανίσχυρα αντιοξειδωτικά που βρίσκονται στα φύλλα του. Το πράσινο τσάι είναι η καλύτερη πηγή πρόσληψης κατεχινών σύμφωνα με έρευνα του US Department of Agriculture.
Ασπίδα κατά του καρκίνου
Στην περίπτωση του καρκίνου μάλιστα νέες έρευνες αποκαλύπτουν ότι η κατανάλωση πράσινου τσαγιού είναι «σωτήρια» απέναντι στον καρκίνο του προστάτη για τους άντρες και του στήθους στις γυναίκες, αφού στην ουσία καταπολεμούν τις ελεύθερες ρίζες. Μελέτες βρήκαν συσχέτιση μεταξύ κατανάλωσης πράσινου τσαγιού και μειωμένου κίνδυνου εμφάνισης διαφόρων μορφών καρκίνου όπως δέρματος, στήθους, πνεύμονα, εντέρου, οισοφάγου και προστάτη.
Σε μία από τις μεγαλύτερες πληθυσμιακές έρευνες που έγινε ποτέ (40.530 Ιάπωνες συμμετείχαν για μια περίοδο 11 ετών), ο ερευνητές ανακάλυψαν ότι η ομάδα του πληθυσμού που κατανάλωνε μεγάλες ποσότητες κατεχινών πράσινου τσαγιού εμφάνισε 16% - 26% λιγότερες πιθανότητες να προσβληθεί από καρκίνο ή καρδιαγγειακές παθήσεις, ενώ έζησε 7 έως 10 χρόνια περισσότερο από εκείνους που δεν κατανάλωναν πράσινο τσάι σε μεγάλες ποσότητες. Οι αντικαρκινικές ιδιότητες των κατεχινών του πράσινου τσαγιού εκτείνονται πέρα από την αντιοξειδωτική τους δράση. Εξουδετερώνουν τα καρκινικά κύτταρα περιορίζοντας την τροφοδοσία τους με θρεπτικά συστατικά από το αίμα, και μπλοκάρουν την παραγωγή βλαβερών ενζύμων που δρουν σαν καταλύτες στην ανάπτυξη καρκινικών κυττάρων.
Καλή λειτουργία της καρδιάς
Η πρόληψη των παθήσεων της καρδιάς είναι ένα ακόμα από τα οφέλη του πράσινου τσαγιού. Οι αντιοξειδωτικές κατεχίνες που περιέχει το πράσινο τσάι βοηθούν στο να μπλοκάρουν την οξείδωση της LDL (κακής) χοληστερόλης, αυξάνουν την HDL (καλή) χοληστερόλη και βελτιώνουν την αρτηριακή λειτουργία. Μία Κινέζικη μελέτη που δημοσιεύτηκε στο Archives of Internal Medicine (2004) έδειξε μία μείωση 46%-56% στον κίνδυνο εμφάνισης υπέρτασης σε όσους καταναλώνουν τακτικά πράσινο τσάι, σε σύγκριση με εκείνους που δεν πίνουν πράσινο τσάι.
Υγιή δόντια και ούλα
Είναι στατιστικά αποδεδειγμένο ότι όσοι πίνουν πράσινο τσάι έχουν πιο υγιή δόντια και ούλα. Η διαφορά είναι εμφανής για κάθε ένα ποτήρι πράσινο τσάι που προσθέτουμε στην ημερήσια διατροφή μας.
Το πράσινο τσάι λειτουργεί ενάντια στην αύξηση των μορίων λίπους που κυκλοφορούν στο αίμα αν καταναλωθεί μετά το φαγητό, ιδιότητα που το καθιστά ιδανικό ρόφημα μετά από γεύμα. Οι λειτουργίες που ενεργοποιεί σχετίζονται με την επιτάχυνση του μεταβολισμού, λόγω της καφεΐνης που αυξάνει τη θερμογένεση (καύση θερμίδων), και την υποβάθμιση της αίσθησης της πείνας. Παράλληλα, συγκεκριμένα τα αντιοξειδωτικά του τσαγιού (κατεχίνες) φαίνεται ότι έχουν κάποια «μικρή συμβολή» στην απώλεια και στη διατήρηση βάρους. Τέλος, σύμφωνα με διάφορες έρευνες, η κατανάλωση τεσσάρων φλιτζανιών πράσινου τσαγιού ημερησίως μπορεί να αποτρέψει την εμφάνιση ρευματοειδούς αρθρίτιδας ή να ελαττώσει τα συμπτώματά της.
Λένα Παππά
Γεννήθηκε στην Αθήνα το 1932 και σπούδασε Ιστορία και Αρχαιολογία στη Φιλοσοφική Σχολή Αθηνών και Γαλλική Φιλολογία στο Γαλλικό Ινστιτούτο Αθηνών. Παρακολούθησε μαθήματα Ιστορίας Τέχνης στην Ανωτάτη Σχολή Καλών Τεχνών και μετεκπαιδεύτηκε με υποτροφία στο Παρίσι, όπου παρακολούθησε στη Σορβόννη μαθήματα Ιστορίας της Μοντέρνας Τέχνης, παίρνοντας το Diplôme d' Études Approfondies [Πλήρες Δίπλωμα Σπουδών].
Εργάστηκε αρχικά ως υπάλληλος διοικητικού στη Γραμματεία του Α.Σ.Δ.Υ. και στη συνέχεια διορίστηκε στην Ανωτάτη Σχολή Καλών Τεχνών Αθηνών, όπου υπηρέτησε ως Έφορος (Διευθύντρια) Βιβλιοθήκης και βοηθός του Καθηγητή της Ιστορίας της Τέχνης Παντελή Πρεβελάκη. Από το 1980 μέχρι το 1990 άσκησε τα καθήκοντα της Προϊσταμένης Γραμματείας της Ανώτατης Σχολής Καλών Τεχνών (Γενικού Γραμματέως).
Είναι μέλος της Εθνικής Εταιρείας των Ελλήνων Λογοτεχνών και ιδρυτικό μέλος της Δελφικής Ακαδημίας.
Έργο
Έχει εκδώσει τις εξής ποιητικές συλλογές:
τα μυθιστορήματα:
και τα βιβλία:
Ποιήματά της έχουν μελοποιηθεί από τους Μίμη Πλέσσα (LP "Ένα κι ένα" 1978), τους Αδελφούς Κατσιμίχα (cd "Της αγάπης μαχαιριά" 1994), Γιάννη Νικολάου (cd "Το κακό παιδί" 1998, cd "Πεντόβολα" 2000 σε συνεργασία με το Τοσίτσειο Αρσάκειο Δημοτικό Εκάλης)κι έχουν ερμηνευθεί από τους Γιώργο Νταλάρα, Νίκο Νομικό, Βασιλική Λαβίνα, Παντελή Θαλασσινό, Γιάννη Νικολάου, Καλλιόπη Βέτα.
Το ποίημα της "Στους σκοτωμένους σπουδαστές του Νοεμβρίου", γραμμένο για τον Διομήδη Κομνηνό, είχε ανθολογηθεί σε σχολικά εγχειρίδια.
Ποιήματά της έχουν μεταφραστεί στα γαλλικά, ιταλικά, γερμανικά, ισπανικά, πολωνικά, αγγλικά, βουλγαρικά και βραζιλιάνικα και έχουν δημοσιευθεί σε ανθολογίες και περιοδικά του εσωτερικού και εξωτερικού. Το μυθιστόρημά της ΧΩΡΙΣ ΗΜΕΡΟΜΗΝΙΑ μεταφράστηκε στα πολωνικά το 2016 από τις Εκδόσεις KSIAZKOWE KLIMATY σε μετάφραση της Εwa Szyler.
Εξωτερικοί σύνδεσμοι
Κατηγορία:Νεοέλληνες ποιητές
Έρικ Μπαρν Αντρέ
Ο Έρικ Μπαρν Αντρέ (λατινικό αλφάβητο: Eric Burn Andreae), (Λονδίνο 4 Δεκεμβρίου 1892 - Χάμιλτον, Νέα Ζηλανδία 12 Φεβρουαρίου 1968), ήταν Βρετανός πρωταθλητής της αντισφαίρισης που εκπροσώπησε σε διεθνή τουρνουά την Αγγλία και την Ινδία.
Σπούδασε ιατρική στο Γουανγκανούι της Νέας Ζηλανδίας, κατά τον Α΄παγκόσμιο πόλεμο υπηρέτησε σαν στρατιωτικός γιατρός στον Βρετανικό στρατό στην Ινδία και το Αφγανιστάν έως το 1948 που επέστρεψε στη Νέα Ζηλανδία.
Είχε συμμετάσχει χωρίς να κερδίσει κάποιο τίτλο στο πρωτάθλημα Νέας Ζηλανδίας. Ήταν πρώτος στο απλό στο πρωτάθλημα Ινδίας το 1924 εκπροσωπώντας την Αγγλία και το 1925 την Ινδία. Το 1931 και 1932 ήταν φιναλίστ στο πρωτάθλημα του Ούταρ Πραντές (τότε United Provinces).
Με την εθνική ομάδα της Ινδίας συμμετείχε στο Κύπελλο Ντέιβις του 1925 όπου κέρδισε δύο αγώνες κι έχασε έναν, φτάνοντας με την Ινδία στα προημιτελικά όπου έχασαν από την Αυστρία με 4-0.
Παραπομπές
Κατηγορία:Ινδοί αθλητές της αντισφαίρισης Κατηγορία:Βρετανοί αθλητές της αντισφαίρισης Κατηγορία:Βρετανοί ιατροί
Ξινό λάχανο
thumb|right|350px|Ποικιλία με ξινό λάχανο, αλλαντικά και πατάτες βραστές
Το ξινό λάχανο (γερμ. Sauerkraut, γαλλ. Choucroute) είναι σπεσιαλιτέ της γερμανικής και γαλλικής κουζίνας. Παρασκευάζεται από λάχανο με αλάτι και συνδυάζεται με κρεατικά ή αλλαντικά, συνήθως τον χειμώνα που δεν υπάρχουν σαλάτες, είναι αποτέλεσμα ζύμωσης, και αντιστοιχεί στο ελληνικό λάχανο τουρσί. Λόγω της ξινής του γεύσης είναι πολύ δημοφιλές, είναι δε και ιδιαίτερα υγιεινό λόγω της μεγάλης ποσότητας βιταμίνης C. Εκτός από τις γερμανόφωνες χώρες σερβίρεται παραδοσιακά και στην Τσεχία, όπως και στις γερμανόφωνες περιοχές της Γαλλίας (Λωρραίνη και Αλσατία), συνήθως συνδυαζόμενο με ποικίλους τύπους λουκάνικου.
Κατηγορία:Γαλλική κουζίνα Κατηγορία:Γερμανική κουζίνα Κατηγορία:Αυστριακή κουζίνα Κατηγορία:Πολωνική κουζίνα Κατηγορία:Τρόφιμα με βάση το λάχανο Κατηγορία:Ξινά τρόφιμα
Παλαϊκή γλώσσα
Η Παλαϊκή γλώσσα είναι μία από τις γλώσσες της Εποχής του Χαλκού της Β. Ανατολίας και ομιλείτο στη ΒΔ ζώνη της πολιτισμικής επικράτειας των Χιττιτών. Μοιάζει με τη Χιττιτική γλώσσα και έγινε γνωστή χάρη σε λιγοστές πινακίδες της 2ης χιλιετίας Π.Κ.Ε., που ανακαλύφθηκαν στo Μπογιάζκιοϊ (Bogazköy), την αρχαία Χαττούσα, το 1905. Η ακαδημαϊκή έρευνα υποδεικνύει ότι η γλώσσα ήταν ήδη εξαφανισμένη την περίοδο που γράφτηκαν οι πινακίδες. Το όνομα της γλώσσας προέρχεται από την πόλη Παλά (Palā), στην περιοχή της Παφλαγονίας των κλασικών χρόνων και φαίνεται πως χρησιμοποιείτο σε τελετουργίες για τον θεό Ζιμπάρβα (Zibarwa). Υποδείχθηκε ως ανεξάρτητη ινδοευρωπαϊκή γλώσσα από τον Εμί Φορρέ (Emil Forrer)
Διασπορά και συγγένειες
Η Παλαϊκή -όπως και η Χιττιτική- γραφόταν με σφηνοειδή γραφή και οι Παλαΐτες συγκαταλέγονταν στους Χιττιτικούς πληθυσμούς. Η Χεττιτική, η Λουβική και η Παλαϊκή έχουν κοινά ορισμένα γραμματικά χαρακτηριστικά, ανάμεσα στα οποία περιλαμβάνονται τα δύο γένη, το ένα από τα οποία συνδυάζει αρσενικό και θηλυκό γένος ως κοινό, ενώ το άλλο είναι ουδέτερο. Οι γραμματικές τους, επίσης, μοιράζονταν ενεργητική και μέση φωνή.
Η Χιττική και η Παλαϊκή φαίνεται πως επηρεάστηκαν από το κοινό υπόστρωμα της Χαττικής κατά την εποχή του αρχαίου χιττικού βασιλείου, όταν η Παλά, η Λουβίγια (Luwiya) και η Χαττούσα διαμόρφωναν τις τρεις μείζονες επαρχίες της χιττιτικής αυτοκρατορίας στην Ανατολία.
Εξωτερικοί σύνδεσμοι
Κατηγορία:Αρχαίες γλώσσες Κατηγορία:Ιερές γλώσσες Κατηγορία:Γλώσσες της Ανατολίας Κατηγορία:Εξαφανισμένες γλώσσες της Ασίας
Χιονοστιβάδα
thumb|300px|Χιονοστιβάδα στο όρος Τιμπανόγκος της [[Γιούτα.]] Η χιονοστιβάδα είναι ένα φαινόμενο που περιλαμβάνει την ολίσθηση μιας μεγάλης μάζας χιονιού από την πλαγιά ενός βουνού και προκαλείται όταν μια συγκεντρωμένη μάζα χιονιού απελευθερώνεται σε μία πλαγιά. Είναι ένας από τους σημαντικότερους κινδύνους στα βουνά κατά τη διάρκεια του χειμώνα, καθώς έχουν τη δυνατότητα να συμπαρασύρουν πάγο, βράχους, δέντρα και άλλα υλικά στη πλαγιά, και πολλοί άνθρωποι κατά καιρούς πέφτουν θύματα χιονοστοιβάδων που ολισθαίνουν σε πλαγιές, ιδίως σε τουριστικές περιοχές. Μεγάλη σημασία έχει ο έγκαιρος εντοπισμός των θυμάτων και για τον σκοπό αυτό χρησιμοποιείται ένας ειδικός πομποδέκτης που επιτρέπει την ανίχνευση ενός θύματος χιονοστιβάδας θαμμένου κάτω από το χιόνι.
Οι χιονοστιβάδες είναι ταξινομημένες ανάλογα με μορφολογικά χαρακτηριστικά τους, και βαθμολογούνται είτε από τη δυνατότητα καταστροφής είτε από τη μάζα του χιονιού που ρέει προς τα κάτω. Μερικά από τα μορφολογικά χαρακτηριστικά που χρησιμοποιούνται για την ταξινόμηση των χιονοστιβάδων είναι ο τύπος του χιονιού που εμπλέκεται, η φύση της βλάβης, η επιφάνεια ολίσθησης, ο μηχανισμός μετάδοσής της, το έναυσμα της χιονοστιβάδας, η γωνία κλίσης, η κατεύθυνση και το υψόμετρο. Το μέγεθος, η μάζα και η δυνατότητα καταστροφής της χιονοστιβάδας βαθμολογούνται σε λογαριθμική κλίμακα, που συνήθως απαρτίζεται από 4 έως 7 κατηγορίες, με τον ακριβή ορισμό των κατηγοριών να ποικίλει ανάλογα με το σύστημα παρατήρησης ή την περιοχή των προβλέψεων.
Μία χιονοστιβάδα είναι ένα παράδειγμα βαρυτικού ρεύματος αποτελούμενου από κοκκώδη υλικά. Σε μία χιονοστιβάδα, πολλά υλικά ή μείξεις διαφορετικών ειδών υλικών πέφτουν ή ολισθαίνουν εξαιτίας της δύναμης της βαρύτητας. Οι χιονοστιβάδες συχνά ταξινομούνται και από τα υλικά από τα οποία αποτελούνται.
Μερικά παραδείγματα ιστορικών χιονοστιβάδων είναι:
Κατηγορία:Χιόνι Κατηγορία:Φυσικές καταστροφές Κατηγορία:Φυσικοί κίνδυνοι
Διαδικτυακό μιμίδιο
Διαδικτυακό μιμίδιο (αγγλ. Internet meme) ή Φαινόμενο του διαδικτύου (Internet phenomenon) αποκαλείται οτιδήποτε προκαλεί έντονο ενδιαφέρον στους χρήστες του Διαδικτύου και εξαπλώνεται ραγδαίως στον Κυβερνοχώρο. Ο όρος Διαδικτυακό μιμίδιο αποτελεί αναφορά στα μιμίδια, παρόλο που τα τελευταία έχουν μία ευρύτερη έννοια της πολιτισμικής πληροφορίας.
Περιγραφή
Στην πιο απλή μορφή του, ένα Διαδικτυακό μιμίδιο, είναι ουσιαστικά η διάδοση ενός αρχείου, ή κάποιου υπερσυνδέσμου από ένα άτομο σε άλλα, με τη χρήση των μέσων του Διαδικτύου (για παράδειγμα ηλεκτρονικό ταχυδρομείο, ιστολόγια, χώρους κοινωνικής δικτύωσης, υπηρεσίες άμεσης αποστολής μηνυμάτων, κ.ά.). Το περιεχόμενό του συνήθως είναι χιουμοριστικό. Μπορεί να είναι ένα αστείο, μία φήμη, εικόνες που έχουν υποστεί κάποια επεξεργασία, ιστοσελίδες, κάποιο βίντεο ή κινούμενο σχέδιο, ή μία ανορθόδοξη ειδησεογραφική ιστορία κτλ. Πιο απλά, ένα διαδικτυακό μιμίδιο είναι ένα εσωτερικό αστείο, το οποίο γνωρίζει ένας μεγάλος αριθμός χρηστών του Ίντερνετ. Μπορεί να παραμείνει το ίδιο ή να εξελιχθεί με το πέρασμα του χρόνου, μέσω του σχολιασμού, των μιμήσεων και των παρωδιών του αυθεντικού.
Ο όρος μπορεί να αναφέρεται στο περιεχόμενο που διαδίδεται από χρήστη σε χρήστη, στην ιδέα πίσω από το περιεχόμενο, ή στο φαινόμενο της ίδιας της εξάπλωσης του.
Πηγές
Κατηγορία:Φράσεις επινοημένες στη δεκαετία του 1990
Σισύγαμβις
Η Σισύγαμβις (απεβ. 323 π.Χ.) από τη Δυναστεία των Αχαιμενιδών γεννήθηκε πριγκίπισσα της Περσίας, που έγινε μητέρα τού Δαρείου Γ΄ Κοδομανού.
Βιογραφία
Το 333 π.Χ. στη μάχη της Ισσού ο περσικός στρατός έπαθε συντριπτική ήττα και ο Δαρείος Γ΄ διέφυγε τού πεδίου της μάχης, αφήνοντας την οικογένεια και τους συγγενείς του στο έλεος τού στρατηλάτη. Ο Αλέξανδρος Γ΄ ο Μέγας συμπεριφέρθηκε στην αιχμάλωτη οικογένεια με διάκριση, αν και πολλοί μικρότεροι κατακτητές θα την είχαν σκοτώσει. Ο βασιλιάς την επισκέφθηκε με τον φίλο του Ηφαιστίωνα, όπου η Σισύγαμβις γονάτισε στον Ηφαιστίωνα -εκλαμβάνοντας αυτόν ως τον Αλέξανδρο Γ΄- και τον παρακάλεσε για τη ζωή των δικών της. Οι δύο άνδρες ήταν όμοια ντυμένοι και ο Ηφαιστίων ήταν υψηλότερος. Όταν η Σισύγαμβις κατάλαβε το λάθος της, περιήλθε σε αμηχανία, αλλά ο Αλέξανδρος Γ΄ την αποκάλεσε "μητέρα" και τη διαβεβαίωσε για την ασφάλεια των συγγενών της.
Στη μάχη στα Γαυγάμηλα το 331 π.Χ. η Σισύγαμβις και οι οικείοι της βρισκόταν στην άμαξα πίσω από τον στρατό τού Αλεξάνδρου Γ΄. Το Σκυθικό ιππικό, μέρος τού περσικού στρατού, διέρρηξε τον Μακεδονικό στρατό για να τη φθάσει, αλλά εκείνη υποτίθεται, πως αρνήθηκε να πανηγυρίσει αυτό, που φαινόταν αρχικά ως νίκη των Περσών. Ο Κουίντος Κούρτιος Ρούφος πληροφορεί, ότι η Σισύγαμβις δεν θα μπορούσε να συγχωρήσει τον γιο της Δαρείο Γ΄ για την εγκατάλειψη της οικογένειάς του στην Ισσό. Σύντομα μετά την ήττα του εκεί, ο Δαρείος Γ΄ σκοτώθηκε. Ο Αλέξανδρος Γ΄ έστειλε τη σορό του σε αυτήν. Όταν την κάλεσαν να θρηνήσει για τον Δαρείο Γ΄, απάντησε, πως "έχω μόνο έναν γιο", εννοώντας τον Αλέξανδρο Γ΄, "που είναι βασιλιάς της Περσίας". Αφιερώθηκε σε αυτόν και εκείνος την έλεγε "μητέρα".
Ο Αλέξανδρος Γ΄ νυμφεύτηκε την εγγονή της, τη Στάτειρα Γ΄, κόρη τού Δαρείου Γ΄ το 324 στα Σούσα σε μία μαζική τελετή γάμων Μακεδόνων με Περσίδες γυναίκες. Ο στατηλάτης άφησε τη νέα του σύζυγο στα Σούσα με διδασκάλους για να μάθει Ελληνικά και συνέχισε τις κατακτήσεις του.
Όταν το επόμενο έτος η Σισύγαμβις έμαθε το τέλος τού Αλεξάνδρου Γ΄, κλείστηκε στο δωμάτιό της αρνούμενη να φάει. Λέγεται, ότι απεβίωσε από λύπη και ασιτία τέσσερις ημέρες μετά.
Υστεροφημία
Η σκηνή της Σισύγαμβης, που γονατίζει μπροστά στον Ηφαιστίωνα, έγινε προσφιλές θέμα στη δυτική τέχνη και ζωγραφήθηκε από τους Σαρλ λε Μπρυν, Πάολο Βερονέζε, Γιούστους Σύστερμανς, κ.ά.
Ο αστεροειδής 823 Σισύγαμβις ονομάστηκε ένεκα αυτής.
Παραπομπές
Κατηγορία:Δυναστεία των Αχαιμενιδών
Μογκρέμπ Ατλετίκ ντε Τετουάν
Ιστορία
Το ποδόσφαιρο στο Τετουάν εμφανίστηκε το 1917 με την ίδρυση των πρώτων συλλόγων της Σπόρτιγκ (Sporting de Tetuán) και της Ισπανομαροκινής (El Hispano-Marroquí). Το 1918 οι ομάδες συγχωνευονται και ιδρύεται η Αθλέτικ (Athletic Club). Με την ανεξαρτησία του Μαρόκου (η πόλη Τετουάν ανήκε πλέον στο Μαρόκο), η ομάδα διασπάστηκε σε δύο σωματεία, την Μογκρέμπ Τετουάν (Moghreb Athletic de Tétouan) και την Ατλέτικο Τετουάν (Club Atlético Tetuán), η οποία συχγωνεύτηκε με την ΣΝ Θέουτα (Sociedad Deportiva Ceuta) δημιουργώντας την ΚΑ Θέουτα (Club Atlético Ceuta), η οποία με τη σειρά της συγχωνεύτηκε με την ΑΝ Θέουτα (Asociación Deportiva Ceuta) η οποία διαλύθηκε το 2012.
Εξωτερικοί σύνδεσμοι
Κατηγορία:Ποδοσφαιρικές ομάδες Μαρόκου Κατηγορία:Ιδρύσεις αθλητικών συλλόγων το 1922 Κατηγορία:Ιδρύσεις ποδοσφαιρικών ομάδων το 1922
The Final Swing
Το The Final Swing είναι μια συλλογή τραγουδιών του βρετανικού ροκ συγκροτήματος Trapeze, η οποία κυκλοφόρησε από την εταιρεία "Threshold" το 1974. Περιέχει τραγούδια τα οποία ηχογραφήθηκαν από την δεύτερη σειρά μελών του συγκροτήματος, με τον Γκλεν Χιούζ, τον Μελ Γκάλεϊ και τον Ντέηβ Χόλαντ, στη σύνθεση τους. Τα τραγούδια προέρχονται από τους δίσκους "Trapeze" (1970), "Medusa" (1970) και "You Are the Music...We're Just the Band" (1972).
Η συγκεκριμένη κυκλοφορία πραγματοποιήθηκε από την "Threshold" με σκοπό να εκμεταλλευτεί τη δημοσιότητα την οποία γνώρισε το συγκρότημα μετά την αποχώρηση του Γκλεν Χιούζ για να ενταχθεί στο χαρντ ροκ συγκρότημα των Deep Purple. Το άλμπουμ αυτό, ανέβηκε στους καταλόγους επιτυχιών του Billboard, αλλά δεν κατάφερε να μπει στις πρώτες 100 επιτυχίες.
Θέσεις τσαρτ
The Final Swing (άλμπουμ)
Επίσημη κυκλοφορία: 1974
Τα μέλη των Trapeze
Τα τραγούδια του The Final Swing ηχογραφήθηκαν από τους εξής μουσικούς:
Παραπομπές
Κατηγορία:Δισκογραφία των Trapeze Κατηγορία:Άλμπουμ του 1974
Plastic Man
Ο Plastic Man (Πάτρικ Ιλ Ο' Μπράιαν) είναι ένας υπερήρωας που εμφανίστηκε για πρώτη φορά στο Police Comics #1, που αρχικά δημοσιεύτηκε από την Quality Comics και αργότερα αποκτήθηκε από την DC Comics. Δημιουργημένος από τον σκιτσογράφο Τζακ Κόουλ, ο Plastic Man ήταν ένας από τους πρώτους υπερήρωες που ενσωμάτωσαν το χιούμορ στην κύρια αφήγηση δράσης. Αυτός ο χαρακτήρας έχει δημοσιευτεί σε πολλές σόλο σειρές και έχει αλληλεπιδράσει με άλλους χαρακτήρες όπως τον Batman και πολλούς άλλους στο DC Universe ως μέλος της Λεγεώνας της Δικαιοσύνης. Επιπλέον, έχει εμφανιστεί σε πολλές τηλεοπτικές σειρές και βιντεοπαιχνίδια, συμπεριλαμβανομένης μιας μικρής διάρκειας τηλεοπτικής εκπομπής της δικής του με το όνομα The Plastic Man Comedy/Adventure Show.
Εξωτερικοί σύνδεσμοι
Κατηγορία:Υπερήρωες της DC Comics Κατηγορία:Φανταστικοί χαρακτήρες με αθανασία
Τετράκις εκατομμύριο
Ο όρος τετράκις εκατομμύριο υποδηλώνει τον φυσικό αριθμό 1.000.000.000.000.000, δηλαδή ένα εκατομμύριο δισεκατομμύρια. Η εκθετική μορφή του αριθμού είναι , δηλαδή το 1 ακολουθούμενο από 15 μηδενικά. Το πρόθεμα για τις μονάδες φυσικών μεγεθών του Διεθνούς Συστήματος Μονάδων (SI) στη Φυσική που υποδηλώνει μεγαλύτερη μονάδα κατά 1 τετράκις εκατομμύριο φορές είναι «πετα-» (peta-, σύμβολο P). Στην επιστημονική χρήση, αριθμοί της τάξεως του τετράκις εκατομμύριου γράφονται σχεδόν πάντα με την εκθετική τους μορφή.
Κατηγορία:Αριθμοί δυναμοσειρών
Μοντέστας Παουλάουσκας
Ως παίκτης, ήταν ο νεότερος πολυτιμότερος παίκτης στην ιστορία του Ευρωπαϊκών Πρωταθλημάτων, καθώς ήταν μόλις 20 ετών όταν κέρδισε το βραβείο. Είναι γνωστός ως ένας από τους καλύτερους Λιθουανούς καλαθοσφαιριστές όλων των εποχών και για την εξαιρετική ικανότητα στο ντριμπλάρισμα. Επιλέχθηκε ως Λιθουανός Αθλητής της Χρονιάς επτά φορές (ρεκόρ), από το 1965 έως το 1967 και από το 1969 έως το 1972. Ως παίκτης της Εθνικής Σοβιετικής Ένωσης κέρδισε το χρυσό μετάλλιο στους Ολυμπιακούς Αγώνες του 1972 στο Μόναχο. Το 1991, ανακηρύχθηκε ένας από τους 50 Σπουδαιότερους Παίκτες της FIBA. Το 2021 συμπεριλήφθηκε στο FIBA Hall of Fame.
Σε συλλόγους
Ο Παουλάουσκας πέρασε ολόκληρη τη σταδιοδρομία του στη Ζάλγκιρις Κάουνας, παρά το γεγονός ότι έλαβε την προσοχή από ομάδες που εδρεύουν στη Δυτική Ευρώπη και το NBA. Δεν μπορούσε να ενταχθεί σε κάποια από αυτές, καθώς η Λιθουανία ανήκε στη Σοβιετική Ένωση εκείνη την εποχή, και οι παίκτες δεν μπορούσαν να αγωνιστούν ελεύθερα στο εξωτερικό. Του ζητήθηκε επίσης να μετακινηθεί στην κύρια αντίπαλο της Ζάλγκιρις Κάουνας, την ΤΣΣΚΑ Μόσχας, αλλά εκείνος αρνήθηκε.
Εθνική Σοβιετικής Ένωσης
Ο Παουλάουσκας αναδείχθηκε πολυτιμότερος παίκτης του Ευρωπαϊκού Πρωταθλήματος του 1965 έχοντας μέσο όρο 13,8 πόντους. Στον τελικό με αντίπαλο τη Γιουγκοσλαβία 58–49 ήταν πρώτος σκόρερ με 16 πόντους. Ήταν από τους πρωταγωνιστές της κατάκτησης του πρώτου τίτλου των Σοβιετικών στο Παγκόσμιο Πρωτάθλημα του 1967, έχοντας μέσο όρο 13,8 πόντους (πρώτος σκόρερ της ομάδας) και συμπεριλαμβανομένος στην καλύτερη πεντάδα της διοργάνωσης. Ήταν μέλος της Εθνικής Σοβιετικής Ένωσης που κέρδισε το χάλκινο μετάλλιο στους Ολυμπιακούς Αγώνες του 1968 όπου ήταν και πρώτος σκόρερ της ομάδας με μέσο όρο 16,0 πόντους και το χρυσό μετάλλιο στους  Ολυμπιακούς Αγώνες του 1972. Συνολικά κατέκτησε 10 μετάλλια αγωνιζόμενος με το εθνόσημο. Ο Παουλάουσκας έγινε ο αρχηγός της εθνικής ομάδας το 1969.
Προπονητής
Μετά την αποχώρησή του ως παίκτης, ο Παουλάουσκας εργάστηκε ως προπονητής των «μικρών» Εθνικών Σοβιετικής Ένωσης από το 1977 έως το 1989. Στις αρχές της δεκαετίας του 1990, ήταν ο προπονητής της Ζάλγκιρις Κάουνας. Μετά από αυτό, ήταν προπονητής σε σχολεία, τόσο στη Λιθουανία όσο και στη Ρωσία.